ᱡᱚᱫᱩᱢᱚᱬᱤ ᱵᱮᱥᱨᱟ

ᱡᱚᱫᱩᱢᱚᱬᱤ ᱵᱮᱥᱨᱟ (ᱤᱝᱞᱤᱥ ᱺ Jadumani Besra) ᱫᱚ ᱢᱤᱫ ᱧᱩᱛᱩᱢᱟᱱ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱟᱡ ᱫᱚ ᱑᱗/᱓/᱑᱙᱖᱔ ᱥᱟᱞᱮ ᱨᱮᱭ ᱡᱟᱱᱟᱢ ᱟᱠᱟᱱᱟ ᱾ ᱡᱚᱫᱩᱢᱚᱬᱤ ᱵᱮᱥᱨᱟ ᱫᱚ ᱒᱐᱑᱕ ᱨᱮ ᱥᱟᱦᱤᱛᱭᱚ ᱮᱠᱟᱰᱮᱢᱤ, ᱱᱟᱣᱟ ᱫᱤᱞᱤ ᱯᱟᱦᱴᱟ ᱠᱷᱚᱱ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱛᱮᱭ ᱢᱟᱹᱱ ᱦᱟᱞᱟᱝ ᱟᱠᱟᱱᱟ ᱾

 ᱡᱟᱱᱟᱢ 

ᱡᱚᱫᱩᱢᱚᱬᱤ ᱵᱮᱥᱨᱟ ᱫᱚ ᱑᱗ ᱢᱟᱨᱪ ᱑᱙᱖᱔ ᱥᱟᱞᱮ ᱨᱮᱭ ᱡᱟᱱᱟᱢ ᱟᱠᱟᱱᱟ ᱾ ᱟᱡᱟᱜ ᱡᱟᱱᱟᱢ ᱟᱹᱛᱩ ᱫᱚ ᱠᱚᱨᱚᱧᱡᱟᱭᱤ, ᱵᱤᱥᱩᱭ ᱵᱽᱞᱚᱠ, ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱨᱮ ᱾ ᱡᱟᱱᱟᱢ ᱵᱟᱵᱟ ᱧᱩᱛᱩᱢ ᱫᱚ ᱵᱚᱸᱜᱟ ᱛᱟᱞᱟ ᱟᱠᱟᱱ ᱵᱤᱠᱨᱟᱢ ᱵᱮᱥᱨᱟ ᱟᱨ ᱡᱟᱱᱟᱢ ᱟᱭᱳ ᱫᱚ ᱵᱚᱸᱜᱟ ᱫᱤᱥᱚᱢ ᱟᱠᱟᱱ ᱢᱟᱞᱦᱚ ᱵᱮᱥᱨᱟ ᱢᱮᱱᱛᱮ ᱧᱩᱛᱩᱢ ᱟᱹᱠᱤᱱᱟ ᱾

 ᱚᱞᱚᱜ ᱯᱚᱲᱦᱚᱱ 

ᱟᱡ ᱫᱚ ᱑᱙᱘᱔ ᱥᱟᱞᱮᱨᱮ ᱠᱚᱴᱚᱠ ᱨᱮᱭᱟᱜ ᱨᱮᱵᱷᱮᱱᱥᱟ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱠᱷᱚᱱ B.Com. ᱮ ᱯᱟᱲᱦᱟᱣ ᱟᱠᱟᱱᱟ ᱾ ᱯᱩᱪᱷᱤᱢ ᱵᱟᱸᱜᱽᱞᱟ, ᱠᱷᱚᱲᱚᱜᱽᱯᱩᱨ ᱨᱮ ᱨᱮᱞᱣᱮ ᱪᱟᱹᱠᱨᱤ ᱨᱮᱭ ᱠᱟᱹᱢᱤ ᱠᱟᱱᱟ ᱾

 ᱥᱟᱶᱦᱮᱫ ᱪᱟᱨᱪᱟ 

ᱟᱡᱟᱜ ᱢᱤᱜ ᱚᱱᱚᱬᱦᱮ ᱯᱩᱛᱷᱤ ᱵᱷᱟᱵᱽᱱᱟ ᱒᱐᱐᱒ ᱥᱟᱞᱮ ᱨᱮᱭ ᱩᱰᱷᱟᱹᱣ ᱥᱟᱹᱜᱩᱱ ᱟᱠᱟᱫᱼᱟ ᱾ ᱤᱱᱟᱹ ᱛᱟᱭᱚᱢ ᱟᱭᱢᱟ ᱯᱚᱛᱚᱵ ᱯᱩᱛᱷᱤ ᱪᱷᱟᱯᱟ ᱯᱟᱨᱥᱟᱞ ᱛᱟᱺᱜᱤ ᱨᱮ ᱢᱮᱱᱟᱜᱼᱟ ᱾ ᱟᱹᱰᱤ ᱞᱮᱠᱟᱱ ᱯᱟᱛᱷᱟᱢ ᱠᱚᱨᱮ ᱥᱟᱯᱲᱮᱛ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱼᱟ, ᱚᱱᱟ ᱠᱚ ᱵᱷᱤᱛᱨᱤ ᱠᱷᱚᱱ ᱛᱤᱱᱟᱹᱝ ᱜᱟᱱ ᱯᱟᱛᱷᱟᱢ ᱫᱚ ᱦᱩᱭᱩᱜ ᱠᱟᱱᱟ - ᱡᱤᱣᱤ ᱡᱷᱟᱨᱱᱟ, ᱯᱷᱟᱹᱜᱩᱱ ᱠᱳᱭᱮᱞ, ᱢᱟᱱᱛᱟᱨ ᱮᱢᱟᱱ ᱾ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱱᱟᱣᱟ ᱫᱤᱞᱞᱤ ᱨᱮ ᱠᱚᱱᱵᱷᱮᱱᱚᱨ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱒᱐᱐᱘ ᱠᱷᱚᱱ ᱒᱐᱑᱒ ᱥᱟᱞᱮᱨᱮ ᱾ ᱚᱱᱟ ᱥᱟᱶᱛᱮ ᱟᱹᱰᱤ ᱜᱟᱱ ᱜᱟᱶᱛᱟ ᱠᱚ ᱥᱟᱶ ᱡᱤᱵᱚᱱ ᱵᱷᱳᱨ ᱥᱚᱦᱮᱛ ᱞᱮᱠᱟᱛᱮ ᱡᱩᱦᱩᱲᱟᱹᱣ ᱨᱮᱦᱚᱸ ᱢᱮᱱᱟᱭᱟ ᱾

 ᱢᱟᱹᱱ ᱥᱤᱨᱯᱷᱟᱹ 

ᱟᱡ ᱫᱚ ᱒᱐᱑᱕ ᱥᱟᱞᱮᱨᱮ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱛᱮᱭ ᱢᱟᱹᱱ ᱦᱟᱞᱟᱝ ᱟᱠᱟᱱᱟ ᱾ ᱚᱱᱟ ᱥᱟᱶᱛᱮ "ᱰᱨ. ᱵᱤᱹ ᱟᱨᱹ ᱟᱢᱵᱮᱫᱽᱠᱚᱨ ᱯᱷᱮᱞᱳᱥᱤᱯ" ᱑᱙᱙᱒ ᱥᱟᱞᱮ ᱨᱮᱭ ᱟᱛᱟᱝ ᱟᱠᱟᱫᱼᱟ ᱾ ᱱᱚᱣᱟ ᱥᱟᱶᱛᱮ ᱟᱹᱰᱤ ᱜᱟᱱ ᱜᱟᱶᱛᱟ ᱯᱟᱦᱴᱟ ᱠᱷᱚᱱ ᱢᱟᱹᱱ ᱥᱟᱨᱦᱟᱣᱱᱟ ᱦᱚᱸᱭ ᱪᱟᱞ ᱟᱠᱟᱱᱟ ᱾ ᱚᱱᱟ ᱜᱟᱶᱛᱟ ᱠᱚ ᱢᱩᱫᱽᱨᱮ ᱛᱤᱱᱟᱹᱝ ᱜᱟᱱ ᱜᱟᱶᱛᱟ ᱫᱚ ᱦᱩᱭᱩᱜ ᱠᱟᱱᱟ,

 ᱥᱟᱱᱛᱟᱲᱤ ᱵᱷᱟᱥᱟ ᱢᱚᱨᱪᱟ ᱠᱷᱚᱱ ᱒᱐᱐᱐ ᱨᱮ ᱾
 ᱠᱟᱹᱯᱩᱨᱢᱩᱞᱤ ᱯᱚᱛᱨᱤᱠᱟ, ᱠᱚᱴᱚᱠ ᱯᱟᱦᱴᱟ ᱠᱷᱚᱱ ᱒᱐᱐᱖ ᱨᱮ ᱾
 ᱵᱟᱢᱚᱱᱜᱷᱟᱹᱴᱤ ᱢᱚᱦᱚᱛᱥᱚᱵᱚ ᱯᱟᱦᱴᱟ ᱠᱷᱚᱱ ᱒᱐᱐᱖ ᱥᱟᱞᱮᱨᱮ ᱾ 
ASECA ᱠᱷᱚᱲᱚᱜᱽᱯᱩᱨ ᱪᱟᱸᱜᱟ ᱯᱟᱦᱴᱟ ᱠᱷᱚᱱ ᱒᱐᱐᱖ ᱨᱮ ᱾
 ᱡᱩᱜᱽ ᱡᱟᱨᱯᱟ ᱜᱟᱶᱛᱟ, ᱥᱤᱝᱜᱩᱨ ᱯᱟᱦᱴᱟ ᱠᱷᱚᱱ ᱒᱐᱐᱖ ᱥᱟᱞᱮᱨᱮ ᱾ 
 ᱞᱟᱦᱟᱱᱛᱤ ᱯᱚᱛᱨᱤᱠᱟ ᱯᱟᱦᱴᱟ ᱠᱷᱚᱱ ᱒᱐᱐᱗ ᱨᱮ ᱟᱨ ᱦᱚᱸ ᱱᱚᱝᱠᱟ ᱜᱮ ᱟᱹᱰᱤ ᱜᱟᱱ ᱢᱟᱹᱱ ᱥᱟᱨᱦᱟᱣ ᱠᱤᱱ ᱟᱢᱮᱴ ᱟᱠᱟᱫᱼᱟ ᱾

 ᱥᱟ.ᱠᱷᱭᱟ.ᱛ